ddrg/super_eurlex huggingface dataset:
A Tanács határozata

(1999. március 22.)

az egyrészről az Európai Közösség és tagállamai, másrészről a Dél-amerikai Közös Piac (Mercosur) és részes államai között létrejött régiók közötti együttműködési keretmegállapodásnak az Európai Közösség nevében való megkötéséről

(1999/279/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdése első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Szerződés 130u. cikke előírja, hogy a fejlesztési együttműködés terén a közösségi politikának elő kell segítenie a fejlődő országok fenntartható gazdasági és szociális fejlődését, a világgazdaságba való zökkenőmentes és fokozatos beilleszkedését, valamint a szegénység ellen saját területükön indított küzdelmét;

mivel célszerű jóváhagyni az Európai Közösség nevében az egyrészről az Európai Közösség és tagállamai, másrészről a Dél-amerikai Közös Piac (Mercosur) és részes államai között létrejött, 1995 decemberében Madridban aláírt, régiók közötti együttműködési keretmegállapodást,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és tagállamai, másrészről a Dél-amerikai Közös Piac (Mercosur) és részes államai között létrejött, régiók közötti együttműködési keretmegállapodást a Közösség nevében a Tanács jóváhagyja.

A megállapodás szövegét csatolták e határozathoz [3].

2. cikk

A megállapodás 26. cikkével összhangban az együttműködési tanács ülésein a Tanács elnöke elnököl, és ő képviseli a Közösséget az együttműködési tanácsban. Az együttműködési vegyes bizottság és a kereskedelemmel foglalkozó vegyes albizottság ülésein – e testületek eljárási szabályzatával összhangban – a Bizottság képviselője elnököl, és ő képviseli a Közösséget e testületekben.

3. cikk

A megállapodás 34. cikkében előírt értesítést a Közösség nevében a Tanács elnöke küldi meg.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. március 22-én.

a Tanács részéről

az elnök

G. Verheugen

[1] HL C 14., 1996.1.19., 3. o.

[2] HL C 166., 1996.6.10., 40. o.

[3] HL L 69., 1996.3.19., 4. o.

--------------------------------------------------
A Tanács határozata

(1999. április 26.)

az Európai Közösség és az ASEAN tagállamai közötti együttműködési megállapodásnak a Vietnami Szocialista Köztársaságra történő kiterjesztéséről szóló jegyzőkönyv elfogadásáról

(1999/295/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. és 130y. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel annak érdekében, hogy a külgazdasági kapcsolatok terén elérje célkitűzéseit, a Közösségnek jóvá kell hagynia az Európai Közösség és az ASEAN tagországai közötti együttműködési szerződésnek a Vietnami Szocialista Köztársaságra történő kiterjesztéséről szóló jegyzőkönyvet,

ELFOGADTA EZT A HATÁROZATOT:

1. cikk

Az Európai Közösség és az ASEAN tagországai közötti együttműködési szerződésnek a Vietnami Szocialista Köztársaságra történő kiterjesztéséről szóló jegyzőkönyvet a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A Tanács elnöke értesítést küld arról, hogy a Közösség tekintetében végrehajtották a jegyzőkönyv hatálybalépéséhez szükséges eljárásokat [3].

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 1999. április 26-án.

a Tanács részéről

az elnök

J. Fischer

[1] HL C 95., 1997.3.24., 41. o.

[2] HL C 325., 1997.10.27., 16. o.

[3] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1999. május 11.)

az Európai Közösség és Hongkong (Kína) közötti, a vámügyekben történő együttműködésről és kölcsönös közigazgatási segítségnyújtásról szóló megállapodás megkötéséről

(1999/400/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

(1) mivel a Tanács 1993. április 5-én felhatalmazta a Bizottságot, hogy a Közösség nevében vámügyi együttműködési megállapodásokról tárgyaljon a Közösség legjelentősebb kereskedelmi partnereivel;

(2) mivel az Európai Közösség és Hongkong, Kína közötti, a vámügyekben történő együttműködésről és kölcsönös közigazgatási segítségnyújtásról szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Hongkong, Kína közötti, a vámügyekben történő együttműködésről és kölcsönös közigazgatási segítségnyújtásról szóló megállapodást a Közösség nevében a Tanács elfogadja.

A megállapodás szövegét csatolták e határozathoz.

2. cikk

A tagállamok képviselőinek támogatásával a Közösséget a Bizottság képviseli a megállapodás 21. cikke által létrehozott Vámegyüttműködési Vegyes Bizottságban.

3. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

4. cikk

A megállapodás 22. cikkében előírt értesítést a Közösség nevében a Tanács elnöke küldi meg [1].

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. május 11-én.

a Tanács részéről

az elnök

L. Schomerus

[1] A megállapodás hatálybalépésének napját a Tanács Főtitkársága közzéteszi az Európai Közösségek Hivatalos Lapjában.

--------------------------------------------------
A Tanács határozata

(1997. július 22.)

az Európai Közösség és az Egyesült Arab Emírségek között létrejött, a textiltermékek kereskedelméről szóló megállapodás megkötéséről

(1999/393/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalásokat folytatott az Európai Közösség és az Egyesült Arab Emírségek között a textiltermékek kereskedelméről szóló megállapodás megkötéséről;

mivel a megállapodást a 96/410/EK határozat [1] alapján 1996. január 1-je óta ideiglenesen alkalmazzák annak hivatalos megkötéséig;

mivel a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és az Egyesült Arab Emírségek között létrejött, a textiltermékek kereskedelméről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1997. július 22-én.

a Tanács részéről

az elnök

J. Poos

[1] HL L 169., 1996.7.8., 39. o.

--------------------------------------------------
A Tanács és a Bizottság határozata

(1999. április 29.)

az Európai Közösségek és Kanada kormánya között versenyjogi szabályaik alkalmazásáról szóló megállapodás megkötéséről

(1999/445/EK, ESZAK)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösség létrehozásáról szóló szerződésre és különösen annak 87. és 235. cikkére, összefüggésben a 228. cikke (3) bekezdésének első albekezdésével,

tekintettel az Európai Szén- és Acélközösség létrehozásáról szóló szerződésre és különösen annak 65. és 66. cikkére,

tekintettel a Bizottság javaslatára,

tekintettel az Európai Parlament véleményére [1],

(1) mivel a Szerződés 235. cikkére kell hivatkozni annak következtében, hogy a megállapodás szövegében hivatkozás történik az egyesülésekre és a felvásárlásokra, amelyekre az alapvetően a 235. cikken alapuló, a vállalkozások közötti összefonódások ellenőrzéséről szóló, 1989. december 21-i 4064/89/EGK tanácsi rendelet [2] vonatkozik;

(2) mivel, figyelembe véve a versennyel kapcsolatos problémák egyre hangsúlyozottabb nemzetközi vonatkozásait, e téren fokozni kell a nemzetközi együttműködést;

(3) mivel e célból a Bizottság tárgyalt egy megállapodás megkötéséről Kanada kormányával az Európai Közösségek és Kanada versenyjogi szabályainak alkalmazásáról;

(4) mivel a megállapodást, ideértve a levélváltást, jóvá kell hagyni,

A KÖVETKEZŐKÉPPEN HATÁROZTAK:

1. cikk

Az Európai Közösségek és Kanada kormánya közötti versenyjogi szabályaik alkalmazásáról szóló megállapodást, ideértve a levélváltást is, az Európai Közösség, valamint az Európai Szén- és Acélközösség nevében a Tanács és a Bizottság jóváhagyja.

A megállapodás és a levélváltás dán, német, angol, spanyol, finn, francia, görög, olasz, holland, portugál és svéd nyelven készült szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak az Európai Közösséget jogilag kötelező aláírására jogosult személy(eke)t.

A Bizottság elnöke felhatalmazást kap, hogy kijelölje a megállapodásnak az Európai Szén- és Acélközösséget jogilag kötelező aláírására jogosult személy(eke)t).

Kelt Luxembourgban, 1999. április 29-én.

a Tanács részéről

az elnök

W. Müller

a Bizottság részéről

az elnök

J. Santor

[1] HL C 150., 1999.5.28.

[2] HL L 395., 1989.12.30., 1. o. (helyesbített változat: HL L 257., 1990.9.21., 13. o.)

--------------------------------------------------
A Tanács határozata

(1999. április 29.)

az Európai Közösség és Kanada közötti tudományos és technológiai együttműködésről szóló megállapodás módosításáról szóló megállapodás megkötéséről

(1999/408/EK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre, és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

(1) mivel a Tanács az 1996. február 26-i határozatában [3] jóváhagyta az Európai Közösség és Kanada közötti tudományos és technológiai együttműködésről szóló megállapodás megkötését;

(2) mivel a Tanács az 1998. június 22-i határozatában felhatalmazta a Bizottságot, hogy tárgyalásokat folytasson a fenti megállapodás módosításáról a megállapodás 4. cikkében említett együttműködési területek tekintetében a fenti megállapodás 12. cikkének b) pontjában megállapított eljárással összhangban;

(3) mivel a Tanács az 1998. december 13-i határozatában felhatalmazást adott a módosító megállapodás aláírására;

(4) mivel a módosító megállapodás aláírása 1998. december 17-én megtörtént;

(5) mivel a módosító megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Kanada közötti tudományos és technológiai együttműködésről szóló megállapodás módosításáról szóló megállapodást a Tanács jóváhagyja.

A módosító megállapodás szövegét csatolták e határozathoz.

2. cikk

Az Európai Közösség és Kanada közötti tudományos és technológiai együttműködésről szóló megállapodás 12. cikkének megfelelően a Tanács elnöke küldi meg az értesítést arról, hogy a mellékelt módosító megállapodás hatálybalépéséhez szükséges eljárásokat a Közösség részéről teljesítették.

Kelt Luxembourgban, 1999. április 29-én.

a Tanács részéről

az elnök

W. Müller

[1] HL C 400., 1998.12.22., 27. o.

[2] 1999. április 13-i vélemény (a Hivatalos Lapban még nem tették közzé).

[3] HL L 74., 1996.3.22., 25. o.

--------------------------------------------------
A Tanács határozata

(1999. május 17.)

az Izlandi Köztársaságnak és a Norvég Királyságnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás megkötéséről

(1999/439/EK)

AZ EURÓPAI UNIÓ TANÁCSA,

tekintettel a schengeni vívmányokat az Európai Unió keretébe integráló, az Amszterdami Szerződéssel az Európai Unióról szóló szerződéshez és az Európai Közösségeket létrehozó szerződéshez csatolt jegyzőkönyv 6. cikkének (1) bekezdésére;

A KÖVETKEZŐKÉPPEN HATÁROZOTT:

Egyedüli cikk

Az Izlandi Köztársaságnak és a Norvég Királyságnak a schengeni vívmányok végrehajtására, alkalmazására és fejlesztésére irányuló társulásáról szóló megállapodást, az ahhoz csatolt mellékletekkel, záróokmányával, nyilatkozatokkal, és levélváltással együtt a Tanács jóváhagyja.

Az első albekezdésben említett jogi aktusok szövegét csatolták e határozathoz.

Kelt Brüsszelben, 1999. május 17-én.

a Tanács részéről

az elnök

J. Fischer

--------------------------------------------------
A Bizottság határozata

(1999. július 1.)

a strukturális alapok 1. célkitűzése hatókörébe tartozó régiókon kívül a Halászati Orientációs Pénzügyi Eszköz (HOPE) keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről

(az értesítés a C(1999) 1760. számú dokumentummal történt)

(1999/500/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendeletre [1] és különösen annak 7. cikke (3) bekezdésének negyedik albekezdésére,

(1) mivel az 1260/1999/EK tanácsi rendelet 2. cikke (3) bekezdésének első albekezdése kimondja, hogy a HOPE az 1. célkitűzés hatókörébe tartozó régiókon kívül járul hozzá a halászati ágazat strukturális támogatásához;

(2) mivel az 1999. március 24–25-i berlini Európai Tanács ülése elnökségi következtetéseinek (40) bekezdése meghatározta a 2000-től 2006-ig tartó időszak strukturális támogatásaira vonatkozó összegeket;

(3) mivel az 1260/1999/EK tanácsi rendelet 7. cikke (3) bekezdésének negyedik albekezdése meghatározza, hogy a Bizottság átlátható eljárások alkalmazásával elkészíti az érintett strukturális támogatásokhoz rendelkezésre álló, javasolt kötelezettségvállalási előirányzatok tagállamonkénti indikatív bontását; mivel a Bizottság a Corepernek 1999. március 18-án benyújtott feljegyzésében [2] megjelölte az általa e célból használt módszert;

(4) mivel az előirányzatok bontását e módszer szerint kell elvégezni,

ELFOGADTA EZT A HATÁROZATOT:

1. cikk

A 2000-től 2006-ig tartó időszakra vonatkozó, az 1. célkitűzés hatókörébe tartozó régiókon kívül a Halászati Orientációs Pénzügyi Eszközből eredő kötelezettségvállalási előirányzatok tagállamonkénti összegéről a melléklet rendelkezik.

2. cikk

Ennek a határozatnak a tagállamok a címzettjei.

Kelt Brüsszelben, 1999. július 1-jén.

a Bizottság részéről

Emma Bonino

a Bizottság tagja

[1] HL L 161., 1999.6.26., 1. o.

[2] "A Bizottság gyakorlati útmutatója a HOPE hitelekről" (1999. március 18-i feljegyzés a küldöttségek részére, SN 1122/99)

--------------------------------------------------

MELLÉKLET

A 2000-től 2006-ig tartó időszakra vonatkozó, az 1. Célkitũzés hatókörébe tartozó régiókon kívül a halászati orientációs pénzügyi eszközből eredő kötelezettségvállalási előirányzatok tagállamonkénti felosztása

millió euró (1999-es árakon) |

Tagállamok | Előirányzatok összege |

Belgium | 34 |

Dánia | 197 |

Németország | 107 |

Görögország | – |

Spanyolország | 200 |

Franciaország | 225 |

Írország | – |

Olaszország | 96 |

Luxemburg | – |

Hollandia | 31 |

Ausztria | 4 |

Portugália | – |

Finnország | 31 |

Svédország | 60 |

Egyesült Királyság | 121 |

Összesen | 1106 |

--------------------------------------------------
A Tanács határozata

(1999. április 29.)

az Európai Közösség és Ausztrália között létrejött, a tudományos és műszaki együttműködésről szóló megállapodás módosításáról szóló megállapodás megkötéséről

(1999/510/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

(1) mivel a Tanács az 1994. június 27-i határozatával [2] jóváhagyta az Európai Közösség és Ausztrália között létrejött, a tudományos és műszaki együttműködésről szóló megállapodás megkötését;

(2) mivel a Tanács az 1998. szeptember 24-i határozatával felhatalmazta a Bizottságot arra, hogy kizárólag a fenti megállapodás 4. cikkében említett érintett együttműködési területek tekintetében, a megállapodás 11. cikkének (2) bekezdésében megállapított eljárással összhangban tárgyalásokat folytasson a fent említett megállapodás módosításáról;

(3) mivel a Tanács az 1999. március 29-i határozatával a módosító megállapodás aláírására felhatalmazást adott;

(4) mivel a módosító megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Ausztrália között létrejött, a tudományos és műszaki együttműködésről szóló megállapodás módosításáról szóló megállapodást a Tanács jóváhagyja.

A módosító megállapodás szövegét csatolták e határozathoz.

2. cikk

Az Európai Közösség és Ausztrália között létrejött, a tudományos és műszaki együttműködésről szóló megállapodás 11. cikke szerint a csatolt módosító megállapodás hatálybalépéséhez szükséges eljárások Közösség általi befejezéséről szóló értesítést a Tanács elnöke küldi meg.

Kelt Luxembourgban, 1999. április 29-én

a Tanács részéről

az elnök

W. Müller

[1] 1999. április 14-i vélemény (a Hivatalos Lapban még nem tették közzé).

[2] HL L 188., 1994.7.22., 17. o.

--------------------------------------------------
A Tanács határozata

(1999. július 19.)

az egykori Jugoszláviába irányuló fegyverkivitelről szóló 96/184/KKBP közös álláspont módosításáról

(1999/481/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 15. cikkére,

mivel:

(1) A Tanács 1996. február 26-án elfogadta az egykori Jugoszláviába irányuló fegyverkivitelről szóló 96/184/KKBP közös álláspontot [1], amelyet a 98/498/KKBP tanácsi határozat [2] módosított.

(2) Ezt a közös álláspontot a boszniai nemzetközi katonai jelenlét változásainak, elsődlegesen a Stabilizációs Erők (SFOR) telepítésének megfelelően naprakész állapotba kell hozni.

(3) A boszniai és hercegovinai béke és stabilizáció megteremtése érdekében a kiskaliberű fegyverek a rendőri erők részére történő szállításának nem szükséges a tilalom hatálya alá tartoznia,

A KÖVETKEZŐKÉPPEN HATÁROZOTT:

1. cikk

A 96/184/KKBP közös álláspont a következőképpen módosul:

1. A (2) bekezdés i. pontja helyébe a következő rendelkezés lép:

"i. az SFOR állomásozása, valamint egyéb műveletek – ideértve az IPTF-et is – időszaka alatt a fegyverekre, lőszerekre és katonai felszerelésekre vonatkozó, Boszniával és Hercegovinával, Horvátországgal és a Jugoszláv Szövetségi Köztársasággal szembeni EU embargót [3] fenn kell tartani.

Ez az embargó nem vonatkozik az aknamentesítéshez szükséges berendezések szállítására és a kiskaliberű fegyverek boszniai és hercegovinai rendőri erőknek történő szállítására. A tagállamok tájékoztatják a Tanácsot ezekről a szállításokról;"

2. A (3) bekezdés helyébe a következő rendelkezés lép:

"(3) Ezt a közös álláspontot az SFOR állomásozásának befejezése előtt újra meg kell vizsgálni."

2. cikk

Ez a határozat elfogadásának napján lép hatályba.

3. cikk

Ezt a határozatot a Hivatalos Lapban ki kell hirdetni.

Kelt Brüsszelben, 1999. július 19-én.

a Tanács részéről

az elnök

T. Halonen

[1] HL L 58., 1996.3.7., 1. o.

[2] HL L 225., 1998.8.12., 1. o.

[3] A fent említett tilalom az emberélet kioltására alkalmas fegyverekre és azok lőszereire, a fegyvertalapzatokra, nem fegyver jellegű talapzatokra és az 1991. július 8-i és 9-i EK embargós listán felsorolt kiegészítő felszerelésekre vonatkozik. Az embargó vonatkozik a tartalék alkatrészekre, javításokra, a katonai technológia átadására és az embargó életbe léptetése előtt megkötött szerződésekre is.

--------------------------------------------------
A Tanács határozata

(1999. június 21.)

az egyrészről az Európai Gazdasági Közösség, másrészről az Izlandi Köztársaság között, az Európai Gazdasági Közösség és az Izlandi Köztársaság közötti megállapodás 2. jegyzőkönyvéről szóló, levélváltás formájában létrejött megállapodás megkötéséről

(1999/492/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

(1) mivel az egyrészről az Európai Gazdasági Közösség és másrészről az Izlandi Köztársaság között levélváltás formájában létrejött, az Európai Gazdasági Közösség és az Izlandi Köztársaság között létrejött megállapodáshoz csatolt 2. jegyzőkönyvről szóló megállapodást [1] kötöttek annak érdekében, hogy figyelembe vegyék az Osztrák Köztársaság, a Finn Köztársaság ás a Svéd Királyság Európai Unióhoz történő csatlakozását és az Uruguayi Forduló megállapodásának végrehajtását;

(2) mivel a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Gazdasági Közösség és másrészről az Izlandi Köztársaság között levélváltás formájában létrejött, az Európai Gazdasági Közösség és az Izlandi Köztársaság között létrejött megállapodáshoz csatolt 2. jegyzőkönyvről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A 3448/93/EK rendelet [2] 15. cikkében említett bizottság támogatásával a Bizottság az említett rendelet 16. cikkében előírt eljárással összhangban elfogadja e határozat részletes alkalmazási szabályait.

3. cikk

A Tanács elnöke felhatalmazást kap, hogy kijelölje az 1. cikkben említett megállapodásnak a Közösséget jogilag kötelező aláírására jogosult személyt.

Kelt Luxembourgban, 1999. június 21-én.

a Tanács részéről

az elnök

G. Verheugen

[1] HL 301., 1972.12.31., 2. o.

[2] HL L 318., 1993.12.20., 18. o. A legutóbb a 2491/98/EK rendelettel (HL L 309., 1998.11.19., 28. o.) módosított rendelet.

--------------------------------------------------